**PRAVILNIK**

**o**

**financiranju programa, projekata i javnih potreba udruga sredstvima proračuna Općine Ivanska**

SADRŽAJ:

I. OPĆE ODREDBE .....................................................................................1 - 4

II. PREDUVJETI ZA FINANCIRANJE KOJE OSIGURAVA OPĆINA IVANSKA

.................................4 - 5

III. MJERILA ZA FINANCIRANJE ....................................................................5 - 6

IV. POSTUPCI FINANCIRANJA I UGOVARANJA .......................................... 7 -14

V. PRIHVATLJIVOST TROŠKOVA, MODELI FINANCIRANJA I UDIO

SUFINANCIRANJA …………………………………………………………… 14 - 16

VI. VRIJEME TRAJANJA POTPORE OPĆINE IVANSKA ..............................17 - 17

VII. NAJVIŠI UKUPAN IZNOS FINANCIJSKE POTPORE I ISPLATA ODOBRENIH

SREDSTAVA ……………………………………………………………………17 - 17

VIII. OBVEZA VOĐENJA EVIDENCIJE, KONAČAN IZNOS FINANCIRANJA I

POVRAT SREDSTAVA ……………………………………………………… 17 - 19

IX. ZAVRŠNE ODREDBE .................................................................................19 - 20

Temeljem članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba (“Narodne novine” broj 26/15), te članka 48. Statuta Općine Ivanska («Službeni glasnik Općine Ivanska», broj: 01/13, 11/13 i 7/17), načelnik Općine Ivanska donio je

**P R A V I L N I K**

**o**

**financiranju programa, projekata i javnih potreba**

**sredstvima proračuna Općine Ivanska**

**I. OPĆE ODREDBE**

Članak 1.

Ovim se Pravilnikom utvrđuju kriteriji, mjerila i postupci za dodjelu i korištenje sredstava proračuna Općine Ivanska udrugama čije aktivnosti doprinose zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Općine Ivanska.

Odredbe ovog Pravilnika koje se odnose na udruge, na odgovarajući se način primjenjuju i u odnosu na druge organizacije civilnog društva, kada su one, u skladu s uvjetima javnog natječaja ili poziva (u nastavku teksta: natječaj) za financiranje programa i projekata, prihvatljivi prijavitelji, odnosno partneri.

Odredbe ovog Pravilnika ne odnose se na financiranje programa i projekata ustanova čiji je osnivač ili suosnivač Općina Ivanska. Iznosi financiranja tih programa i projekata bit će definirani kroz proračun Općine Ivanska i program javnih potreba.

Članak 2.

Ako posebnim propisom nije drugačije određeno, odredbe Pravilnika primjenjuju se kada se udrugama odobravaju financijska sredstva proračuna Općine Ivanska za:

provedbu programa i projekata kojima se ispunjavaju ciljevi i prioriteti definirani

strateškim i planskim dokumentima,

provedbu programa javnih potreba utvrđenih posebnim zakonom,

obavljanje određene javne ovlasti na području Općine povjerene posebnim zakonom,

pružanje socijalnih usluga na području Općine temeljem posebnog propisa,

sufinanciranje obveznog doprinosa korisnika financiranja za provedbu programa

i projekata ugovorenih iz fondova Europske unije i inozemnih javnih izvora za

udruge s područja Općine,

podršku institucionalnom i organizacijskom razvoju udruga s područja Općine

donacije i sponzorstva i

druge oblike i namjene dodjele financijskih sredstava iz proračuna Općine

Članak 3.

Projektom se smatra skup aktivnosti koje su usmjerene ka ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski je ograničen i ima definirane troškove i resurse.

Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji. Mogu biti jednogodišnji i višegodišnji, a Općina Ivanska će natječajima i javnim pozivima poticati organizacije civilnog društva na izradu višegodišnjih programa u svrhu izgradnje kapaciteta i razvoja civilnoga društva u Općini.

Jednodnevne i višednevne manifestacije su aktivnosti koje provode organizacije civilnog društva i neprofitne organizacije s ciljem davanja dodatne ponude na području Općine i razvoja općine općenito. Mogu biti sportske, kulturne, zabavne, socijalne, humanitarne, gastronomske i druge.

Građanske inicijative predstavljaju skup aktivnosti koje s ciljem rješavanja uočenog problema na dijelu ili cijelom području Općine Ivanska osmisli i provodi dio građana općine okupljenih u udrugu, školu i slično. U pravilu su komunalnog ili humanitarnog karaktera, a cilj im je podizanje razine kvalitete življenja u zajednici kroz poticanje aktivnog građanstva i korištenje lokalnih potencijala.

**II. PREDUVJETI ZA FINANCIRANJE KOJE OSIGURAVA OPĆINA**

**Definiranje prioritetnih područja financiranja**

Članak 4.

Načelnik općine će u postupku donošenja Proračuna, prije raspisivanja natječaja za dodjelu financijskih sredstava udrugama, utvrditi prioritete financiranja koji moraju biti usmjereni postizanju ciljeva definiranih strateškim i razvojnim dokumentima Općine te će, u okviru svojih mogućnosti, u proračunu osigurati financijska sredstva za njihovo financiranje.

**Nadležnost za aktivnosti u postupku odobravanja financiranja**

Članak 5.

Za provedbu odredbi ovog Pravilnika u postupcima dodjele sredstava za financiranje programa i projekata u sljedećim područjima: kultura, sport, socijalna skrb, zdravstvena skrb i iz ostalih područja od interesa za opće dobro nadležan je Jedinstveni upravni odjel Općine Ivanska.

Članak 6.

Zadaće Jedinstvenog upravnog odjela u postupku pripreme i provedbe javnog natječaja ili javnog poziva za dodjelu financijskih sredstava udrugama su:

predložiti prioritete i programska područja natječaja,

predložiti kriterije prihvatljivosti i uvjete prijave,

predložiti natječajnu dokumentaciju,

javno objaviti i provesti natječaj,

utvrditi prijedlog odluke o financiranju projekata i programa udruga,

organizirati stručno praćenje provedbe projekata financiranih na temelju natječaja

pripremiti izvještaje o provedbi i rezultatima natječaja

**Okvir za dodjelu financijskih sredstava i kapaciteti za provedbu natječaja**

Članak 7.

Imajući u vidu raspoloživi iznos financijskih sredstava planiranih u proračunu Općine Ivanska namijenjen za zadovoljenje dijela javnih potreba kroz dodjelu putem natječaja udrugama, Načelnik općine će unaprijed predvidjeti financijski okvir dodjele financijskih sredstava udrugama po objavljenom natječaju, koji obuhvaća:

ukupan iznos raspoloživih sredstava,

iznose predviđene za pojedina programska područja (djelatnosti) ako će se natječaji

raspisivati za više programskih područja,

najniži i najviši iznos pojedinačnih ugovora o dodjeli financijskih sredstava i očekivani

broj udruga s kojima će se ugovoriti provedba programa ili projekata u okviru

pojedinog natječaja.

Članak 8.

Općina će, prije objave javnog poziva ili natječaja, izraditi obrasce natječajne dokumentacije temeljem kojih će udruge prijavljivati svoje programe ili projekte.

Općina može natječajni postupak i praćenje provedbe i vrjednovanja rezultata provoditi putem odgovarajućeg informacijskog sustava.

Članak 9.

Općina će pri financiranju programa i projekata primjenjivati osnovne standarde planiranja i provedbe financiranja, odnosno praćenja i vrjednovanja financiranja i izvještavanja, definirane Uredbom i ovim Pravilnikom.

**III. MJERILA ZA FINANCIRANJE**

Članak 10.

Općina Ivanska će dodjeljivati sredstva za financiranje programa i projekata udrugama, potencijalnim korisnicima (u daljnjem tekstu: Korisnici) uz uvjet da:

* su upisani u odgovarajući Registar;
* su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnoga društva);
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt/inicijativa, koji prijave na javni natječaj/poziv Općine bude ocijenjen kao značajan (kvalitetan, inovativan koristan) za razvoj civilnoga društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog natječaja/poziva;
* su uredno ispunili obveze iz svih prethodno sklopljenih ugovora o financiranju iz proračuna Općine Ivanska i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;
* da se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* da sudjeluju u manifestacijama prema godišnjem Programu aktivnosti koje utvrđuje načelnik u Proračunu općine
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu

programa ili projekta, programa javnih potreba, javnih ovlasti, odnosno pružanje

socijalnih usluga;

Članak 11.

Osim uvjeta iz prethodnog članka Pravilnika, Općina može natječajem propisati i dodatne uvjete koje trebaju ispunjavati udruge u svrhu ostvarivanja prednosti u financiranju, kao što su:

uključenost volonterskog rada, posebice mladih koji na taj način stječu znanja

i vještine potrebne za uključivanje na tržište rada i aktivno sudjelovanje u

demokratskome društvu; umrežavanje i povezivanje sa srodnim udrugama,

ostvarivanje međusektorskog partnerstva udruga s predstavnicima javnog i

poslovnog sektora u svrhu jačanja potencijala za razvoj lokalne zajednice i drugog.

Članak 12.

Općina Ivanska neće financirati programe i projekte organizacija koji se financiraju po posebnim propisima, vjerskih i političkih organizacija te organizacija civilnog društva koje ne zadovoljavaju uvjete propisane ovim Pravilnikom odnosno svakim pojedinačno raspisanim pozivom i natječajem.

Općina neće iz proračuna općine financirati aktivnosti udruga koje se sukladno Zakonu i drugim pozitivnim propisima smatraju gospodarskom djelatnošću udruga, neovisno da li ih je udruga kao takve upisala u Statut i prijavila nadležnom tijelu ili ne.

Odluku o tome smatra li se neka djelatnost udruge gospodarskom ili ne, ukoliko ju je Udruga propustila upisati u Statut i prijaviti nadležnom tijelu kao takvu, donijeti će Povjerenstvo nadležno za provedbu natječajnog postupka.

Općina Ivanska neće financirati programe i projekte udruga gdje su čelnici, rukovodstva udruga i nosioci projekta, osobe u sukobu interesa.

**IV. POSTUPCI FINANCIRANJA I UGOVARANJA**

**Izrada i objava godišnjeg plana raspisivanja natječaja**

Članak 13.

Jedinstveni upravni odjel Općine će na prijedlog Načelnika općine, u roku od 30 dana od usvajanja proračuna za sljedeću kalendarsku godinu, izraditi i na mrežnim stranicama Općine objaviti godišnji plan raspisivanja javnih natječaja i drugih programa za financiranje svih oblika programa i projekata od interesa za opće dobro koje provode udruge (u daljnjem tekstu: godišnji plan natječaja), kao najavu javnih natječaja i drugih programa financiranja programa ili projekata udruga, koje planira provesti u tijeku jedne kalendarske godine.

Godišnji plan natječaja sadrži podatke o davatelju financijskih sredstava, području, nazivu i planiranom vremenu objave natječaja, ukupnom iznosu raspoloživih sredstava, rasponu sredstava namijenjenom za financiranje pojedinog programa odnosno projekta, očekivanom broju programa i projekata koji će se ugovoriti za financiranje i eventualno druge podatke.

**Javni natječaj**

Članak 14.

Financiranje svih programa i projekata u području: odgoja i obrazovanja, kulture, tehničke kulture, sporta, socijalne skrbi, zdravstva, razvoja i demokratizacije društva, razvoja mjesne samouprave, gospodarstva, poljoprivrede, provodi se putem natječaja ili javnog poziva za raspodjelu sredstava, čime se osigurava transparentnost dodjele financijskih sredstava i omogućava dobivanje što je moguće većeg broja kvalificiranih prijava, odnosno odabir najkvalitetnijih programa i projekata te se šira javnost obavještava o prioritetnim područjima djelovanja.

Članak 15.

Financijska sredstva proračuna Općine dodjeljuju se bez objavljivanja natječaja, odnosno izravno, samo u iznimnim slučajevima:

kada nepredviđeni događaji obvezuju davatelja financijskih sredstava da u suradnji

s udrugama žurno djeluje u rokovima u kojima nije moguće provesti standardnu

natječajnu proceduru i problem je moguće riješiti samo izravnom dodjelom

bespovratnih financijskih sredstava,

kada se financijska sredstva dodjeljuju udruzi ili skupini udruga koje imaju

isključivu nadležnost u području djelovanja i/ili zemljopisnog područja za koje

se financijska sredstva dodjeljuju, ili je udruga jedina organizacija operativno

sposobna za rad na području djelovanja i/ili zemljopisnom području na kojem se

financirane aktivnosti provode,

kada se financijska sredstva dodjeljuju udruzi kojoj su zakonom, drugim

propisom ili aktom dodijeljene određene javne ovlasti (Crveni križ i druge),

kada se prema mišljenju Povjerenstva, jednokratno dodjeljuju financijska

sredstva do 5.000,00 kuna, a ukupan iznos tako dodijeljenih sredstava iznosi najviše 5% svih sredstava planiranih u proračunu za financiranje svih programa i projekata udruga.

Članak 16.

U slučajevima kada se financijska sredstva dodjeljuju bez raspisivanja javnog natječaja ili javnog poziva i bez prijedloga Povjerenstva, Načelnik općine će u ime Općine sa Korisnikom sredstava sklopiti Ugovor o izravnoj dodjeli sredstava kojim će se definirati na koje će se konkretne aktivnosti sredstva proračuna Općine utrošiti te poštivati osnovne standarde financiranja vezane uz planiranje financijskih sredstava, ugovaranje, praćenje financiranja, javno objavljivanje i izvještavanje. Sve odredbe ovog Pravilnika, Uredbe i drugih pozitivnih propisa se na odgovarajući način primjenjuju i u slučajevima kada se financijska sredstva proračuna Općine dodjeljuju bez raspisivanja javnog natječaja ili javnog poziva.

**Dokumentacija za provedbu natječaja**

Članak 17.

Dokumentaciju za provedbu natječaja (u nastavku: natječajna dokumentacija), utvrđuje Načelnik općine u okviru donošenja odluke o načinu raspodjele raspoloživih sredstava namijenjenih financiranju programa i projekata koje u određenom području provode udruge.

Obvezna natječajna dokumentacija obuhvaća:

1.Pravilnik o financiranju programa, projekata i javnih potreba sredstvima proračuna

općine

2.tekst natječaja

3.upute za prijavitelje

4.obrasce za prijavu programa ili projekta:

4.1.obrazac opisa programa ili projekta

4.2.obrazac proračuna programa ili projekta

5.popis priloga koji se prilažu prijavi

6.obrazac za ocjenu kvalitete/vrijednosti programa ili projekta

7.obrazac izjave o nepostojanju dvostrukog financiranja

8.obrazac ugovora o financiranju programa ili projekta

9.obrasce za izvještavanje:

9.1.obrazac opisnog izvještaja provedbe programa ili projekta

9.2.obrazac financijskog izvještaja provedbe programa ili projekta

10.obrazac izjave da predsjednik udruge nije u sukobu interesa

11.popis članova udruge sa OIB-om

12.izjavu kojom se daje odobrenje provjere svih dostavljenih podataka kao prilog

financijskom planu dostavljaju se dokumenti na osnovu kojih je isti utvrđen

(ponude, izjave suradnika ocijeni koštanja njihovih usluga, procjene troškova i

slično).

Članak 18.

Ovisno o vrsti natječaja, Načelnik općine može utvrditi da natječajnu dokumentaciju za prijavu programa ili projekta čine:

1.obrazac izjave o partnerstvu, kada je primjenjivo

2.obrazac životopisa voditelja programa ili projekta

3.obrazac izjave o programima ili projektima udruge financiranim iz javnih izvora

4.obrazac izjave izvoditelja aktivnosti navedenu u opisu programskih ili projektnih

aktivnosti da su upoznati s programom ili projektom i svojim sudjelovanjem u

provedbi, ako je primjenjivo.

Članak 19.

Raspisivanje natječaja i pripremu natječajne dokumentacije za svaki poziv ili natječaj provodi Jedinstveni upravni odjel Općine Ivanska, sukladno odredbama ovog Pravilnika.

Članak 20.

Sva natječajna dokumentacija po svome obliku i sadržaju mora biti u skladu s odredbama Uredbe i ovoga Pravilnika.

Obrasci koji su sastavni dio natječajne dokumentacije se popunjavaju putem računala te šalju u papirnatom obliku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja projekta, te ovjerene službenim pečatom organizacije.

Dokumentacija za prijavu u papirnatom obliku šalje se preporučeno poštom, kurirom ili osobno (predaja u pisarnici Općine Ivanska), uz napomenu (npr. naziv natječaja).

**Objava natječaja**

Članak 21.

Natječaj s cjelokupnom natječajnom dokumentacijom objavljuje se na mrežnim stranicama Općine Ivanska i mrežnim stranicama Ureda za udruge Vlade Republike Hrvatske, a obavijest o objavljenom natječaju može se objaviti i u dnevnim glasilima.

**Rokovi za provedbu natječaja**

Članak 22.

Natječaj za podnošenje prijedloga projekta ili programa biti će otvoren najmanje 30 dana od datuma objave.

Ocjenjivanje prijavljenih projekta ili programa, donošenja odluke o financiranju projekata ili programa i vrijeme potpisivanja ugovora s udrugama čiji su projekti ili programi prihvaćeni za financiranje mora biti dovršeno u roku od 30 dana, računajući od zadnjeg dana za dostavu prijava programa ili projekta.

**Provjera ispunjavanja formalnih uvjeta natječaja**

Članak 23.

Po isteku roka za podnošenje prijava na natječaj, Povjerenstvo imenovano od strane Načelnika općine pristupit će postupku ocjene ispunjavanja propisanih (formalnih) uvjeta natječaja, a sukladno odredbama Uredbe i ovog Pravilnika.

Članak 24

.

U postupku provjere ispunjavanja formalnih uvjeta natječaja provjerava se:

je li prijava dostavljena na pravi natječaj ili javni poziv i u zadanome roku

je li zatraženi iznos sredstava unutar financijskih pragova postavljenih u natječaju ili

javnom pozivu

ako je primjenjivo, je li lokacija provedbe projekta prihvatljiva

ako je primjenjivo, jesu li prijavitelj i partner prihvatljivi sukladno uputama za

prijavitelje natječaja

jesu li dostavljeni, potpisani i ovjereni svi obvezni obrasci te

jesu li ispunjeni drugi formalni uvjeti natječaja.

Članak 25.

Ocjena ispunjavanja propisanih uvjeta natječaja ne smije trajati duže od sedam dana od dana isteka roka za podnošenje prijava na natječaj, nakon čega predsjednik povjerenstva donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih uvjeta natječaja.

Članak 26.

Sve udruge čije prijave budu odbijene iz razloga neispunjavanja propisanih uvjeta, o toj činjenici moraju biti obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor Povjerenstvu, koje će u roku od tri dana od primitka prigovora odlučiti o istome.

U slučaju prihvaćanja prigovora od strane Povjerenstva, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

**Ocjenjivanje prijavljenih programa ili projekata i javna objava rezultata**

Članak 27.

Povjerenstvo za ocjenjivanje je nezavisno stručno procjenjivačko tijelo kojega mogu sačinjavati predstavnici Jedinstvenog upravnog odjela Općine Ivanska, znanstvenih i stručnih institucija, nezavisni stručnjaci.

Članak 28.

Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja sukladno kriterijima koji su propisani uputama za prijavitelje te daje prijedlog za odobravanje financijskih sredstava za programe ili projekte, o kojem, uzimajući u obzir sve činjenice, odlučuje Načelnik općine.

Članak 29.

Nakon donošenja odluke o programima ili projektima kojima su odobrena financijska sredstva, Općina će javno objaviti rezultate natječaja s podacima o udrugama, programima ili projektima kojima su odobrena sredstva i iznosima odobrenih sredstava financiranja.

Općina će u roku od 8 dana od donošenja odluke o dodjeli financijskih sredstava obavijestiti udruge čiji projekti ili programi nisu prihvaćeni za financiranje o razlozima ne financiranja njihova projekta ili programa uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog projekta ili programa.

**Kriteriji ocjenjivanja projekta ili programa**

Članak 30.

Ocjenjivanje zahtjeva iz pojedinog područja: kultura, sport, socijalna skrb, zdravstvena skrb i iz ostalih područja od interesa za opće dobro vršit se prema kriterijima koji će biti objavljeni u javnom natječaju.

**Raspodjela sredstava**

Članak 31.

Ukupna sredstva osigurana u Proračunu Općine u pojedinoj kalendarskoj godini za pojedinu djelatnost raspoređuju se Udrugama na način:

Dobiveni bodovi pojedinih udruga se zbroje ( 1+2+3+4+5 =Y).

Svota predviđena za raspodjelu udrugama po pojedinim djelatnostima- kategorijama podijeli se sa ukupnim zbrojem bodova, te tako dobijemo vrijednost boda (Z) pomnožimo sa pojedinačnim brojem bodova udruge/korisnika i na taj način dobijemo svotu za isplatu.

X(svota za podjelu) : y( zbroj svih bodova) = z (vrijednost bodova)

Z\* pojedinačni bodovi = svota za isplatu pojedinoj udruzi

**Prigovor na odluku o dodjeli financijskih sredstava**

Članak 32.

Udrugama kojima nisu odobrena financijska sredstva, može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt.

O eventualno podnijetom pismenom prigovoru, a uzimajući u obzir sve činjenice, Odluku donosi Načelnik općine u roku od 8 dana od dana zaprimanja pismenog prigovora.

**Sklapanje ugovora o financiranju programa ili projekata**

Članak 33.

Sa svim udrugama kojima su odobrena financijska sredstva Općina će potpisati ugovor o financiranju programa ili projekata najkasnije 30 dana od dana donošenja odluke o financiranju.

U slučaju da je odobreno samo djelomično financiranje programa ili projekta, Općina ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Tako izmijenjeni obrasci prijave postaju sastavni dio ugovora.

Prilikom pregovaranja Općina će prioritet financiranja staviti na aktivnostima koje će učinkovitije ostvariti ciljeve iz razvojnih i strateških dokumenata Općine.

Članak 34.

Ugovor se sastoji od općih uvjeta, koji moraju biti isti za sve korisnike u okviru jednog javnog natječaja, te posebnog dijela.

Postupak ugovaranja, opći uvjeti koji se odnose na ugovore o dodjeli financijskih sredstava udrugama iz javnih izvora za program ili projekt te posebni dio ugovora uredit će se temeljem odredbi Uredbe i drugih pozitivnih propisa RH i Općine Ivanska.

Općim uvjetima koji se odnose na ugovore o dodjeli bespovratnih financijskih sredstava udrugama utvrđuju se opće obveze, obveza dostavljanja podataka i financijskih i opisnih izvještaja, odgovornost, sukob interesa, povjerljivost, javnost i vidljivost, vlasništvo/korištenje rezultata i opreme, procjena i praćenje projekta, izmjene i dopune ugovora, prijenos prava, provedbeni rok programa ili projekta, produženje, odgađanje, viša sila i rok dovršetka, raskid ugovora, rješavanje sporova, opravdani troškovi, plaćanje i kamata na zakašnjelo plaćanje, računi i tehničke i financijske provjere, konačni iznos financiranja od strane davatelja financijskih sredstava, te povrat sredstava i pripadajućih kamata i sredstva za osiguranje povrata sredstva u slučaju ne vraćanja neutrošenih ili nenamjenski utrošenih sredstava.

Posebni dio ugovora čine specifičnosti svakog ugovora kao što su ugovorne strane, naziv programa ili projekta, iznos financiranja, rokovi provedbe i slično.

Praćenje provedbe odobrenih i financiranih programa i projekata i vrjednovanje provedenih natječaja

Članak 35.

Općina će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranih programa ili projekata udruga, sukladno Zakonu o udrugama, Zakonu o fiskalnoj odgovornosti, Zakona o financijskom poslovanju i računovodstvu neprofitnih organizacija, Uredbi, o ovom Pravilniku i drugim pozitivnim propisima.

Kroz postupke praćenja će se razvijati partnerski odnos između davatelja financijskih sredstava i udruge kao provoditelja projektnih i programskih aktivnosti, a na temelju praćenja i vrjednovanja rezultata pojedinačnih programa i projekta,

U cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore Općina će vrjednovati rezultate i učinke cjelokupnog javnog natječaja ili javnog poziva i planirati buduće aktivnosti u pojedinom prioritetnom području financiranja.

Članak 36.

Praćenje će se vršiti na dva načina: odobravanjem opisnih i financijskih izvješća korisnika sredstava te kontrolom "na licu mjesta" od strane službenika Jedinstvenog upravnog odjela Općine Ivanska, u dogovoru s korisnikom sredstava.

Članak 37.

Izvješća koja je korisnik dužan dostaviti na propisanim obrascima i u propisanim rokovima su opisno i financijsko izvješće.

Članak 38.

Izvješća se podnose na za to definiranim obrascima. Uz opisna izvješća dostavljaju se popratni materijali kao što su isječci iz novina, video zapisi, fotografije i drugo.

U financijskom izvješću navode se cjelokupni troškovi programa, projekta ili inicijative, neovisno o tome iz kojeg su izvora financirani te udio troškova financiranih sredstvima Općine u ukupnim troškovima.

Obvezno se dostavljaju i dokazi o nastanku troška podmirenog iz sredstava Općine (preslici faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslike naloga o prijenosu ili izvoda sa žiro računa).

Članak 39.

Vrjednovanje provedenog programa ili projekta u pravilu provodi i sam korisnik financijskih sredstava dodatnim analizama rezultata programa ili projekta (samo vrjednovanje, anketni upitnici i drugo).

**Zabrana dvostrukog financiranja**

Članak 40.

Bez obzira na kvalitetu predloženog programa ili projekta Općina neće dati financijska sredstva za aktivnosti koje se već financiraju iz državnog proračuna i po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

**V. PRIHVATLJIVOST TROŠKOVA, MODELI FINANCIRANJA I UDIO SUFINANCIRANJA**

Članak 41.

Odobrena sredstva financijske potpore korisnik je dužan utrošiti isključivo za realizaciju programa/projekta/manifestacije/inicijative utvrđenog Proračunom i Ugovorom.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa utvrđenog ugovorom.

**Prihvatljivi troškovi**

Članak 42.

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

nastali su za vrijeme razdoblja provedbe programa ili projekta u skladu s ugovorom,

osim troškova koji se odnose na završne izvještaje, troškova revizije i troškova

vrjednovanja, a plaćeni su do datuma odobravanja završnog izvještaja.

Postupci javne nabave za robe, usluge ili radove mogu započeti prije početka

provedbenog razdoblja, ugovori ne mogu biti sklopljeni prije prvog dana

razdoblja provedbe ugovora,

moraju biti navedeni u ukupnom predviđenom proračunu projekta ili programa,

nužni su za provođenje programa ili projekta koji je predmetom dodjele financijskih

sredstava,

mogu biti identificirani i provjereni i koji su računovodstveno evidentirani kod

korisnika financiranja prema važećim propisima o računovodstvu neprofitnih

organizacija,

trebaju biti umjereni, opravdani i usuglašeni sa zahtjevima racionalnog

financijskog upravljanja, osobito u odnosu na štedljivost i učinkovitost.

Članak 43.

U skladu s opravdanim troškovima iz prethodnog članka i kada je to relevantno za poštivanje propisa o javnoj nabavi, opravdanim se smatraju slijedeći izravni troškovi udruge i njezinih partnera:

troškovi zaposlenika angažiranih na programu ili projektu koji odgovaraju stvarnim

izdacima za plaće te porezima i doprinosima iz plaće i drugim troškovima vezanim

uz plaću, sukladno odredbama ovog Pravilnika i Uredbe, a u visini definiranoj svakim

zasebnim natječajem,

putni troškovi i troškovi dnevnica za zaposlenike i druge osobe koje sudjeluju u

projektu ili programu, pod uvjetom da su u skladu s pravilima o visini iznosa

za takve naknade definiranima svakim zasebnim natječajem,

troškovi kupnje ili iznajmljivanja opreme i materijala (novih ili rabljenih)

namijenjenih isključivo za program ili projekt, te troškovi usluga pod uvjetom

da su u skladu s tržišnim cijenama,

troškovi potrošne robe, režijski troškovi, materijalni troškovi i slično vezano za

direktno provođenje programa,

troškovi podugovaranja,

troškovi koji izravno proistječu iz zahtjeva ugovora uključujući troškove financijskih

usluga (informiranje, vrjednovanje konkretno povezano s projektom, revizija,

umnožavanje, osiguranje, itd.).

Točan postotak prihvatljivosti pojedinih izravnih troškova u ukupnom udjelu financiranja iz proračuna Općine Ivanska, utvrdit će se svakim zasebnim natječajem.

Članak 44.

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo sa provedbom programa, u maksimalnom iznosu od 20 % ukupnog odobrenog iznosa financiranja iz proračuna Općine Ivanska.

Točan postotak prihvatljivosti neizravnih troškova u ukupnom udjelu financiranja iz proračuna Općine, utvrdit će se svakim zasebnim Natječajem.

**Vrijednost volonterskog rada i doprinosa u naravi**

Članak 45.

Doprinosi u naravi, koji se moraju posebno navesti u proračunu programa ili projekta, ne predstavljaju stvarne izdatke i nisu opravdani troškovi. Ukoliko drugačije nije navedeno u ugovoru o dodjeli financijskih sredstava, doprinosi u naravi ne mogu se tretirati kao sufinanciranje od strane udruge.

Troškovi zaposlenika koji rade na projektu ili programu ne predstavljaju doprinos u naravi i mogu se smatrati kao sufinanciranje u proračunu projekta ili programa kada ih plaća korisnik ili njezini partneri. Ukoliko opis programa ili projekta predviđa doprinose u naravi, takvi se doprinosi moraju osigurati.

Članak 46

.

Kada se tako utvrdi uvjetima natječaja i ugovorom, doprinos rada volontera može biti priznat kao oblik sufinanciranja.

Ako nije drugačije izračunata vrijednost pojedine vrste usluga, vrijednost volonterskog rada određuje se u jednakom iznosu za sve potencijalne prijavitelje programa i projekata u iznosu od 30 kune/sat.

Korisnik koji će na provedbi programa ili projekta angažirati volontere može odrediti stvarnu vrijednost volonterskog rada (npr. prema internim smjernicama organizacije koje služe za određivanje plaća zaposlenika) koja može biti i veća od navedenog prihvatljivog iznosa, ali za potrebe izvještavanja o pokazateljima provedbe programa ili projekata, korisnik će izvještavati samo u okvirima u ovom članku navedene vrijednosti volonterskog sata.

**Neprihvatljivi troškovi**

Članak 47.

Neprihvatljivim troškovima projekta ili programa smatraju se:

dugovi i stavke za pokrivanje gubitaka ili dugova;

dospjele kamate;

stavke koje se već financiraju iz drugih izvora;

kupovina zemljišta ili građevina, osim kada je to nužno za izravno provođenje

projekta/programa, kada se vlasništvo mora prenijeti na udrugu i/ili partnere

najkasnije po završetku projekta/programa;

gubitci na tečajnim razlikama;

zajmovi trećim stranama;

troškovi reprezentacije, hrane i alkoholnih pića(osim u iznimnim slučajevima kada se

kroz pregovaranje s Općinom dio tih troškova može priznati kao prihvatljiv trošak);

troškovi smještaja (osim u slučaju višednevnih i međunarodnih programa ili

u iznimnim slučajevima kada se kroz pregovaranje s Općinom dio tih troškova

može priznati kao prihvatljiv trošak);

troškovi sportskih klubova vezani za angažiranje igrača koji nemaju prebivalište

na području Općine Ivanska, prelazak igrača iz drugih klubova i plaćanje naknada

igračima;

drugi troškovi definirani svakim zasebnim natječajem.

**Modeli plaćanja**

Članak 48.

Općina Ivanska će svakim pojedinačnim natječajem definirati model, odnosno načine i postupke plaćanja, sukladno odredbama Uredbe i ovog Pravilnika.

U slučaju da Općini niti jedan od Uredbom predviđenih modela plaćanja ne bude prihvatljiv, može utvrditi i drugačiji model plaćanja, koji u oba primjera mora biti istaknut u oglasu.

**Udio sufinanciranja programa ili projekta**

Članak 49.

Općina Ivanska će svakim pojedinačnim natječajem definirati obvezu i minimalni postotak sufinanciranja provedbe projekta ili programa od strane korisnika financiranja.

**VI. VRIJEME TRAJANJA POTPORE OPĆINE**

Članak 50.

Sve potpore koje Općina dodjeljuje putem natječaja odnose se, u pravilu, na aktivnosti koje će se provoditi u kalendarskoj godini za koju se raspisuju, osim višegodišnjih potpora koje se odobravaju na rok do četiri (4) godine, što će se definirati samim natječajem.

Višegodišnje potpore iz stavka 1. ovog članka ugovaraju se na godišnjoj razini, s propisanim programskim i financijskim vrjednovanjem korištenja financijske potpore Općine Ivanska u prethodnom vremenskom razdoblju.

Korisnici kojima Općina odobri višegodišnju potporu iz stavka 1. ovog članka mogu tu istu vrstu potpore zatražiti i ostvariti tek kad istekne prethodna višegodišnja potpora Općine.

Nastavak financiranja višegodišnjih programa i iznos potpore u narednoj godini ovisi o rezultatima praćenja i vrjednovanja aktivnosti realiziranih u okviru tog programa u tekućoj godini, o čemu odluku donosi Načelnik općine sukladno podnesenim izvješćima, a u skladu s odredbama Uredbe i ovog Pravilnika.

Općina Ivanska će poticati korisnike višegodišnjih potpora na izradu programa samofinanciranja koji će omogućiti njihovu održivost i razvoj.

Članak 51.

Korisnici višegodišnjih potpora Općine mogu se u razdoblju trajanja te potpore javiti na druge natječaje i pozive Općine isključivo kroz predlaganje drugih projekata, inicijativa i manifestacija u tom i ostalim programskim područjima.

**VII. NAJVIŠI UKUPAN IZNOS FINANCIJSKE POTPORE I ISPLATA ODOBRENIH SREDSTAVA**

Članak 52.

Visina sredstava koje će svaki korisnik financijske potpore ostvariti iz proračuna Općine Ivanska biti će definirana kroz proceduru propisanu ovim Pravilnikom, u skladu s kriterijima za svako pojedino područje raspisano natječajem.

**VIII. OBVEZA DOKUMENTIRANJA PROJEKTNIH AKTIVNOSTI, KONAČAN IZNOS FINANCIRANJA I POVRAT SREDSTAVA**

**Obveza dokumentiranja projektnih aktivnosti od strane korisnika financiranja**

Članak 53.

Korisnik financiranja je u obvezi voditi precizne i redovite račune vezane uz provođenje projekta ili programa koristeći odgovarajuće računovodstvene sustave sukladno propisima o računovodstvu neprofitnih organizacija.

Računi i troškovi vezani uz projekt ili program moraju biti lako prepoznatljivi i provjerljivi. To se može ostvariti korištenjem odvojenih računa za dani projekt ili program ili osigurati da se troškovi vezani uz projekt ili program mogu lako identificirati i pratiti do i unutar računovodstvenih i knjigovodstvenih sustava udruge.

Članak 54.

Korisnik financiranja je obvezan omogućiti davatelju financijskih sredstava, inspektorima proračunskog nadzora Ministarstva financija i svim vanjskim revizorima koji vrše provjere sukladno Uredbi, da provjere, ispitivanjem dokumenata ili putem kontrola na licu mjesta, provođenje projekta ili programa i po potrebi izvrše reviziju na temelju prateće dokumentacije za račune, računovodstvene dokumente i sve ostale dokumente relevantne za financiranje projekta ili programa, i u razdoblju od pet godina nakon završne isplate.

Članak 55.

Korisnik financiranja je obvezan dopustiti proračunskom nadzoru i svim vanjskim revizorima koji vrše nadzor temeljem Uredbe da na licu mjesta izvrše provjere i nadzor u skladu s postupcima sadržanim u važećim propisima za zaštitu financijskih interesa Republike Hrvatske od prevara i drugih nepravilnosti.

Radi toga korisnik će omogućiti odgovarajući pristup osoblju ili predstavnicima davatelja financijskih sredstava, proračunskom nadzoru kao i svim vanjskim revizorima koji vrše provjere i nadzor sukladno Uredbi mjestima i lokacijama na kojima se provodi program ili projekt, uključujući njegovim informatičkim sustavima te svim dokumentima i bazama podataka vezanim uz tehničko i financijsko upravljanje projektom/programom te poduzeti sve mjere da olakša njihov rad.

Članak 56.

Pored izvješća navedenih u ovom Pravilniku, dokumenti koje je korisnik financiranja dužan dati na raspolaganje u slučaju nadzora uključuju:

popis članova i podatke o uplaćenim članarinama;

računovodstvenu evidenciju (kompjuterski ili ručno obrađenu) iz

računovodstvenog sustava udruge, poput glavne knjige, pomoćnih knjiga, platnih

lista, popisa imovine i obveza i drugih relevantnih računovodstvenih podataka;

dokaze o postupcima nabave poput natječajne dokumentacije, ponuda od

sudionika natječaja i izvještaja o procjenama;

dokaze o obvezama poput ugovora i drugih obvezujućih dokumenata;

dokaze o isporučenim uslugama, poput odobrenih izvještaja, narudžbenica,

prijevoznih karata (uključujući aerodromske potvrde), dokaze o sudjelovanju na

seminarima, konferencijama i tečajevima (uključujući relevantnu dokumentaciju i dobivene materijale, potvrde);

dokaze o primitku roba, poput potvrda o isporučenoj robi dobavljača;

dokaze o završetku radova, poput potvrda o prihvaćanju ili primopredajnih zapisnika;

dokaze o kupnji, poput računa i priznanica;

dokaze o uplatama poput bankovnih izvoda, potvrda o skidanju sredstava s

računa, dokaze o plaćanju podugovarača;

za troškove goriva sažeti prikaz prijeđene kilometraže, prosječnu potrošnju

goriva korištenih vozila, troškove goriva i održavanja;

evidenciju o zaposlenicima i njihovim plaćama, poput ugovora, platnih lista, radnih

lista. Za zaposlenike koji su angažirani na temelju ugovora o radu na određeno

vrijeme, pojedinosti o primanjima uz potvrdu odgovorne osobe, prikazano po

stavkama primanja, naknada za zdravstveno i mirovinsko osiguranje, osiguranje i

neto primanja.

**Konačan iznos financiranja od strane Općine**

Članak 57.

Konačan iznos sredstava koji Općina Ivanska treba isplatiti korisniku financiranja ne može biti veći od najvišeg iznosa bespovratnih sredstava navedenih u ugovoru čak i ako ukupan zbroj opravdanih troškova premaši procijenjeni ukupan proračun naveden u obrascu proračuna programa ili projekta.

Kao dopuna i bez prejudiciranja prava na raskid ugovora sukladno odredbama ove Uredbe i ovog Pravilnika, davatelj financijskih sredstava će, temeljem obrazložene odluke ako se projekt ili program ne provodi ili se neadekvatno, djelomično ili s odlaganjem provodi, smanjiti bespovratna sredstva prvobitno predviđena u skladu sa stvarnim provođenjem projekta ili programa pod uvjetima sadržanim u ugovoru.

**Povrat sredstava**

Članak 58.

Općina će od Korisnika financiranja u pisanom obliku zatražiti povrat sredstava za provedbu odobrene potpore u slučaju kada utvrdi da Korisnik financiranja:

nije realizirao program ili projekt utvrđen proračunom i ugovorom,

nije utrošio sva odobrena sredstva,

sredstva nije koristio namjenski,

iz neopravdanih razloga nije podnio izvješće u propisanom roku.

Članak 59.

Korisnik financiranja će Općini Ivanska, najkasnije u roku od 45 dana od primitka zahtjeva, sukladno uputama davatelja financijskih sredstava da to učini, vratiti sve iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva.

Ukoliko korisnik ne vrati sredstva u roku koji je utvrdila Općina, Općina Ivanska će povećati dospjele iznose dodavanjem zatezne kamate.

Iznosi koji se trebaju vratiti davatelju financijskih sredstava mogu se prebiti bilo kojim potraživanjem koje korisnik financiranja ima prema Općini. To neće utjecati na pravo ugovornih stranaka da se dogovore o plaćanju u ratama.

Članak 60.

U slučaju kada korisnik financiranja nije vratio sredstva sukladno odredbama Uredbe i ovog Pravilnika, Općina će aktivirati sredstva osiguranja plaćanja koje je korisnik financiranja sukladno uvjetima natječaja dostavio prije potpisivanja ugovora.

Sredstva osiguranja plaćanja koja ne budu realizirana, vraćaju se korisniku financiranja nakon odobrenja konačnog izvještaja o provedbi programa ili projekta.

Članak 61.

U slučaju kada korisnik financiranja ne vrati sredstava Općini, Načelnik općine donijet će Odluku da u narednom razdoblju prijave koje na natječaj pristignu od strane tog prijavitelja ne uzme u razmatranje.

U tom slučaju, takva odredba mora biti istaknuta u natječaju.

**IX. ZAVRŠNE ODREDBE**

Članak 62

.

Korisnik financiranja ne smije sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ugovora.

Članak 63.

Odredbe natječajne dokumentacije vezane za financiranje udruga sredstvima proračuna Općine Ivanska koje nisu definirane ovim Pravilnikom ili su u suprotnosti s odredbama donjih akata (Uredba i Zakon), primjenjivat će se direktno na način kako su ih definirale odredbe tih akata.

Članak 64.

Zadužuju se Jedinstveni upravni odjel Općine Ivanska za provedbu natječaja, da u roku od najduže 60 dana od dana stupanja na snagu ovog Pravilnika, pripreme prijedloge natječajne dokumentacije definirane ovim Pravilnikom.

Članak 65.

Ovaj Pravilnik stupa na snagu danom objave u Službenom glasniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKI NAČELNIK

Klasa:011-01/18-01/1

Urbroj:2110/02-02-18-1

Ivanska, 19. siječnja 2018.

Načelnik Općine Ivanska

Željko Mavrin